**2ο ΠΡΟΤΥΠΟ ΠΕΙΡΑΜΑΤΙΚΟ ΓΕ.Λ. ΑΘΗΝΩΝ**

*Δ/νση: Π. Κυριακού 12, Αθήνα 11521*

*τηλ. 210-6436784*

*e-mail: mail@2ltk-peir-athin.att.sch.gr*

**Προς τους ΓΟΝΕΙΣ ΤΩΝ ΕΝΔΙΑΦΕΡΟΜΕΝΩΝ ΜΑΘΗΤΩΝ ΤΟΥ 2ου ΠΠ ΓΕΛ ΑΘΗΝΑΣ ΓΙΑ ΤΗΝ ΕΚΠΑΙΔΕΥΤΙΚΗ ΕΠΙΣΚΕΨΗ ΣΤΗΝ ΕΛΒΕΤΙΑ ΜΕΤΑ ΑΠΟ ΠΡΟΣΚΛΗΣΗ ΤΟΥ CERN ΓΕΝΕΥΗ.**

Αγαπητοί γονείς - κηδεμόνες,

Λαμβάνοντας υπόψιν την αγάπη των μαθητών μας για τις θετικές επιστήμες αλλά και τις καλλιτεχνικές ανησυχίες των συμμετεχόντων στον όμιλο Κινηματογράφου, το σχολείο μας απεδέχθη πρόσκληση του Ευρωπαϊκού Ερευνητικού Κέντρου CERN – ένα από τα μεγαλύτερα κέντρα πυρηνικών ερευνών και σωματιδιακής φυσικής - για μια επίσκεψη εκεί στις 1/11/2014. Ετσι στα πλαίσια αυτής της επίσκεψης το σχολείο θα οργανώσει τετραήμερη εκδρομή στην Ελβετία από 30 Οκτωβρίου – 02 Νοεμβρίου για 44 μαθητές και 4 συνοδούς καθηγητές ώστε τα μέλη των ομίλων Κινηματογράφου και Φυσικής – Χημείας καθώς και άλλοι μαθητές του σχολείου που αγαπούν τις φυσικές επιστήμες να επωφεληθούν και με άλλες πρόσθετες εκπαιδευτικές δράσεις όπως το γύρισμα ντοκυμαντέρ για το CERN.|Πέραν της επίσκεψης στο CERN, στην επίσκεψη περιλαμβάνεται επίσκεψη των αξιοθεάτων των πόλεων Ζυρίχη, Γενεύη, Λωζάνη, Βέρνη, Λουκέρνη και επίσκεψη στο ETH (Ελβετικό Ινστιτούτο Τεχνολογίας στη Ζυρίχη). Στους συμμετέχοντες σε επόμενη ενημέρωση θα τους δοθεί το πλήρες πρόγραμμα.

Επιπλέον ο Τομέας Φυσικής του τμήματος ΣΕΜΦΕ του Εθνικού Μετσόβειου Πολυτεχνείου διοργανώνει τακτές ενημερώσεις σε ομάδες μαθητών που θα επισκεφθούν το CERN, και το σχολείο μας θα συμμετέχει σε μια απο αυτές.

Το κόστος της εκδρομής θα είναι 430 € και περιλαμβάνει αεροπορικά εισιτήρια, Αθήνα –Ζυρίχη και επιστροφή, διαμονή σε ξενοδοχείο 3 \* στη Γενεύη εσωτερικές μετακινήσεις με πουλμαν για τις προγραμματισμένες επισκέψεις και θα πραγματοποιηθεί από το ταξιδιωτικό γραφείο OUR TOURS, που επιλέχτηκε σύμφωνα με τις προβλεπόμενες διαδικασίες.

Προκειμένου να οργανωθεί έγκαιρα η εκδρομή παρακαλούμε τους ενδιαφερόμενους μαθητές να επιστρέψουν τη δήλωση υπογεγραμμένη από γονέα-κηδεμόνα μεχρι την Παρασκευή 26-09 -14 και να καταβάλουν το αντίτιμο σε 3 δόσεις ως εξής:

1η δόση 200 € (ως 26-09-14)

2η δόση 130 € (ως 17-10-14)

3η δόση 100 € (ως 27-10-14)

Σε περίπτωση που ο αριθμός των μαθητών που θα θελήσουν να συμμετάσχουν υπερβεί τους 44 θα εφαρμοστούν από το σχολείο κριτήρια επιλογής (ενεργητική συμμετοχή σε όμιλο, σχολική επίδοση,επίδοση στη φυσική κ.λ.π.)

Οι υπεύθυνοι καθηγητές

Καρκάνης Βασίλης

Κατέρης Αλέξανδρος

Κοπανάς Δημήτρης

Μυλωνά Αναστασία

**Δηλωση Συμμετοχής**

Ο/ Η κάτωθι υπογεγραμμέν..... .............................................................................., κηδεμόνας του/ της ....................................................................... μαθητ....... της ............... τάξης, ενημερώθηκα για την εκδρομή που οργανώνει το 2ο Πρότυπο Πειραματικό Λύκειο Αθήνας στην Ελβετία, τον Νοέμβριο 2014, με στόχο οι μαθητές να επισκεφθούν το CERN και δηλώνω το ενδιαφέρον για τη συμμετοχή του σε αυτήν.

Αθήνα ............................/2014 ο/η Δηλ.......